เธอคือพรหมลิขิต

เธอคือพรหมลิขิต เป็นละครโทรทัศน์ไทย โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด Fated to Love You (ภาษาจีน: 命中注定我愛你, โชคชะตาพามาปิ๊งรัก) เวอร์ชันปี พ.ศ. 2551 (ค.ศ. 2008) ของ Sanlih E-Television กลับมาสร้างใหม่ในเวอร์ชันภาษาไทย นำแสดงโดย สุกฤษฎิ์ วิเศษแก้ว, เอสเธอร์ สุปรีย์ลีลา, ลัลณ์ลลิน เตจะสา เวศซ์ และ ดวงตา ตุงคะมณี กำกับการแสดงโดย วรวิทย์ ขัตติยโยธิน ออกอากาศทาง ช่องวัน ระหว่างวันที่ 4 กันยายน – 27 พฤศจิกายน 2560 ทั้งในประเทศไทยและจีน  นอกจากนั้นแล้ว ถูกซื้อลิขสิทธ์นำไปออกอากาศในประเทศกัมพูชา
== เรื่องย่อ ==
เมื่อโชคชะตาเล่นตลกให้ภาวุฒิ (สุกฤษฎิ์ วิเศษแก้ว) ประธานหนุ่มรูปหล่อแห่งบริษัทผลิตเครื่องอุปโภคบริโภคที่ใหญ่ที่สุด ได้มาเจอกับวนิดา (เอสเธอร์ สุปรีย์ลีลา) เลขาสาวสุดเฉิ่มในบริษัทกฎหมาย ซึ่งตั้งใจจะกระชับความสัมพันธ์กับธนวัฒน์ (กิจเกษม แมคแฟดเดน) แฟนหนุ่มบนเรือสำราญสุดหรูตามคำแนะนำของฟ้า (ภคกัญญา เจริญยศ) เพื่อนสนิท โดยเป็นวันเดียวกับที่ภาวุฒิวางแผนจะทำเซอร์ไพรส์ขอ แขไขคุณ (ลัลณ์ลลิน เตจะสา เวศซ์) แฟนสาวนักบัลเล่ต์แต่งงาน แต่แขไขคุณเกิดเปลี่ยนใจเพราะต้องบินด่วนไปเซ็นสัญญากับคณะบัลเล่ต์ที่นิวยอร์ก ในขณะเดียวกันภาวุฒิก็โดนเสนาะ (ตี๋ ดอกสะเดา) ผู้จัดการโรงงานที่ภาวุฒิเพิ่งเทคโอเวอร์กับสมพงษ์ (วราวุธ โพธิ์ยิ้ม) ลูกชาย ช่วยกันวางยาทำให้ภาวุฒิพลาดไปมีความสัมพันธ์กับวนิดา ที่ดันกินยาแก้ไข้หวัดจนง่วงเดินเข้าห้องผิด ซึ่งกว่าทั้งคู่จะได้สติก็ปาเข้าไปเช้าวันใหม่ ภาวุฒิโกรธมากเพราะเข้าใจว่าทั้งวนิดา,เสนาะและสมพงษ์ร่วมมือกันแบล็คเมล์เขา
== นักแสดง ==
สุกฤษฎิ์ วิเศษแก้ว รับบทเป็น ภาวุฒิ เจริญปรีชาพาณิชย์ (วุฒิ)
ประธานหนุ่มรูปหล่อแห่งเจริญปรีชาพาณิชย์ บริษัทผลิตเครื่องอุปโภคบริโภคที่ใหญ่ที่สุด นิสัยเด็ดขาด เอาจริงเอาจัง และเป็นคนรักเดียวใจเดียว
เอสเธอร์ สุปรีย์ลีลา รับบทเป็น วนิดา ประชาบดี (นิด)
หญิงสาวจิตใจดี อ่อนโยน มองโลกในแง่ดี ไม่เคยคิดร้ายใคร และเพราะความดีของเธอจึงสามารถเอาชนะใจผู้ชายดีๆ ได้ถึง 2 คน นั่นคือ ภาวุฒิ และ ทยา เธอมีฉายาว่าหอยทากน้อย
ลัลณ์ลลิน เตจะสา เวศซ์ รับบทเป็น แขไขคุณ วัฒนวิเชียร (แข)
นักบัลเล่ต์สาวสวย คนรักของภาวุฒิ เธอมุ่งมั่นว่าวันหนึ่งจะต้องเป็นนักบัลเล่ต์ที่มีชื่อเสียงในนิวยอร์กให้ได้ ทำให้เธอต้องทุ่มเทกับการฝึกอย่างหนัก จนแทบไม่มีเวลาให้คู่หมั้นอย่างภาวุฒิ ต่อมาเมื่อวนิดาเข้ามาในชีวิตของภาวุฒิ เธอจึงพยายามทุกวิธีทางไม่ให้ภาวุฒิหลุดไปจากเธอ ถึงแม้ว่าวิธีนั้นจะไม่ถูกต้องก็ตามแต่แท้จริงแล้วแขคือวนิดาพี่สาวทยาซึ่งเรื่องราวมีก็มีอยู่วนิดากำลังไปซื้อไอศกรีมให้ทยาจนเกิดอุบัติเหตุจนสูญเสียความจำและถูกแม่เลี้ยงมาอุปถัมภ์และตั้งชื่อใหม่เป็น แขไขคุณ
ดวงตา ตุงคะมณี รับบทเป็น พัชนี เจริญปรีชาพาณิชย์
อดีตประธานบริษัทในเครือเจริญปรีชาพาณิชย์ ย่าของภาวุฒิ เป็นคนเด็ดขาด ฉลาด มีเหตุผล และอยากมีหลานไว้สืบสกุลมาก
รัดเกล้า อามระดิษ รับบทเป็น บังอร ประชาบดี
แม่ของวนิดา เป็นคนปากร้ายใจดี พูดจาตรงไปตรงมา พยายามเข้าใจคนอื่นเสมอ ทำให้ภาวุฒิรักและเคารพบังอรราวกับแม่แท้ๆ
ภรภัทร ศรีขจรเดชา รับบทเป็น ทยา โรเจอร์ส
ดีไซเนอร์หนุ่มอนาคตไกล อดีตเด็กกำพร้าที่ได้สามีภรรยาชาวอังกฤษรับไปอุปการะ ทยาเป็นคนจิตใจดี มองโลกอย่างเข้าใจ และหลงรักในความใสซื่อของวนิดา
วรรธนะ กัมทรทิพย์ รับบทเป็น อภิชาติ มงคลเกษม
เลขาส่วนตัวของภาวุฒิ เป็นคนเก่ง ซื่อสัตย์ ขยันขันแข็ง หนักเบาเอาสู้ ทำทุกอย่างที่ภาวุฒิสั่ง และยังคอยเป็นห่วงภาวุฒิ ทั้งเรื่องงานและส่วนตัว
มยุริญ ผ่องผุดพันธ์ รับบทเป็น ดาริกา
แม่เลี้ยงของภาวุฒิ นิสัยขี้อิจฉา โลภมาก อยากให้ศุภกรณ์ลูกชายแท้ๆ ได้ขึ้นเป็นประธานบริษัทแทนภาวุฒิ จึงวางแผนทำลายภาวุฒิทุกอย่าง
วราวุธ โพธิ์ยิ้ม รับบทเป็น สมพงษ์
ลูกชายคนเดียวของเสนาะ สามีของอำภา เป็นผู้ชายบ้านๆ ซื่อๆ ตามประสาคนบ้านนอก มองพ่อเป็นฮีโร่ และเป็นคนกลัวเมียมาก
ณัฐกฤต เกษตรภิบาล รับบทเป็น ศุภกรณ์ (กรณ์)
ลูกชายหัวแก้วหัวแหวนของดาริกา ถูกแม่เสี้ยมสอนให้เป็นคนทะเยอทะยาน อยากได้ในสิ่งที่ไม่ใช่ของตัวเอง ศุภกรณ์จึงอิจฉาที่ภาวุฒิมีทุกอย่าง และเป็นถึงประธานของบริษัทใหญ่โต แถมยังเป็นที่รักของพัชนีอีกด้วย
ภคกัญญา เจริญยศ รับบทเป็น ฟ้า
เพื่อนสนิทคนเดียวของวนิดา คอยเป็นที่ปรึกษาให้กับวนิดา ทั้งเรื่องงานและความรัก ฟ้าเป็นห่วงวนิดามาก เพราะวนิดามักทำตัวให้คนอื่นเอาเปรียบอยู่เสมอ
ตี๋ ดอกสะเดา รับบทเป็น เสนาะ
ผู้จัดการโรงงานที่ภาวุฒิเพิ่งเทคโอเวอร์มา เสนาะได้ยินข่าวลือว่าภาวุฒิจะปลดพนักงาน และเปลี่ยนโรงงานให้กลายเป็นที่ทิ้งสารเคมี เขาจึงตัดสินใจวางแผนแบล็คเมล์ภาวุฒิ
สิตางศุ์ ปุณภพ รับบทเป็น อำไพ ประชาบดี
พี่สาวคนโตของวนิดา เป็นแม่หม้าย คอยอยู่เป็นเพื่อนแม่และช่วยแม่ขายส้มตำ นิสัยช่างพูดช่างเจรจา ไม่มีพิษมีภัยกับใคร
พัสกร พลบูรณ์ รับบทเป็น อำภา ประชาบดี
ภรรยาของสมพงษ์ พี่สาวคนรองของวนิดา นิสัยโผงผาง พูดจาตรงไปตรงมาเหมือนแม่ รักและเป็นห่วงน้องสาวมากแต่ไม่ค่อยกล้าแสดงออก
===นักแสดงรับเชิญ===
วิศิษฐ์ ยุตติยงค์ รับบทเป็น ปู่เล็ก
กิตตินันท์ ชินสำราญ รับบทเป็น ปริญญา สิริสวัสดิ์
ทนายความส่วนตัวของคุณภาวุฒิ
สิรินทร์ ก่อเกียรติ รับบทเป็น จูน
กิจเกษม แมคแฟดเดน รับบทเป็น ธนวัฒน์
แฟนเก่าของวนิดา
ถิร ชุติกุล รับบทเป็น เบนนี่
Resident Manager ของเรือรอยัลแคริบเบียน Marines Of The Sea
พัทธนันท์ จิระโชติฐิติกุล รับบทเป็น
สุชาดา พูนพัฒนสุข รับบทเป็น แคบไข แม่ของแขไขคุณ (แข)
ต่อตระกูล จันทิมา รับบทเป็น อาใหญ่
นพ. วาโย อัศวรุ่งเรือง รับบทเป็น หมอแผนกสูติ-นารีเวชที่โรงพยาบาลเกาะสีชัง จังหวัดชลบุรี
พลอยปุณณ์ เดชโชติพิสิฐ รับบทเป็น อารียา พงศ์กิติย่า (ใหม่)
ลูกค้าธุรกิจสาวสวยที่คุณภาวุฒิรู้จักกันตอนเจอกันที่ประเทศกรีซ
รติพันธ์ พันธ์พินิจ รับบทเป็น เทยา (เจ้าหน้าที่ STAFF งานนิทรรศการศิลปกรรมนานาชาติ ครั้งที่ 8)
จตุเดช เกษมลาวัณย์  รับบทเป็น ตำรวจ
ณัฐ เค้ายวนผึ้ง  รับบทเป็น ตำรวจ
อติรุจ กิตติพัฒนะ รับบทเป็น ผู้ประกาศข่าว ONE NEWS
ดวงใจ อารีรัตน์  รับบทเป็น ผู้ประกาศข่าวภาคสนาม ONE NEWS
กิตติพล เกศมณี รับบทเป็น สันติสุข
นักธุรกิจหนุ่มใส่แว่นที่เข้ามาคุยธุรกิจกับคุณภาวุฒิเรื่องทำธุรกิจสร้างเตาเผาขยะเพื่ออนุรักษ์สิ่งแวดล้อมนั้นเป็นเพียงฉากบังหน้าของเขาแต่แท้จริงแล้วเขาจัดการทำธุรกิจผิดกฎหมายสิ่งแวดล้อมโดยจัดการปล่อยที่ทิ้งสารปรอทบนเกาะสีชัง
ประพฤติธรรม คุ้มชาติ รับบทเป็น ผู้บรรยายเรื่องน้ำยาสระผมตรา SNAIL CELL ในห้องประชุมบริษัทเจริญปรีชาพาณิชย์
จินดา เกษม รับบทเป็น ป้าโจ๋
แขกในงานพิธีมงคลสมรส วาสนา กับ ศักดา
ภณิดา สุวรรณสะอาด รับบทเป็น ป้า
แขกในงานพิธีมงคลสมรส วาสนา กับ ศักดา
คุณากร เกิดพันธุ์ รับบทเป็น หมอ
หมอที่ทำหน้าที่อยู่แผนกกายภาพบำบัดโดยตรวจ MRI จากคุณภาวุฒิเพื่อตรวจหาอาการอย่างละเอียดโดยพบว่าโรคที่คุณภาวุฒิเป็นนั้นก็คือโรคกล้ามเนื้ออ่อนแรง
กฤตภาส จันทนะโพธิ รับบทเป็น นายแพทย์ในห้องผ่าตัด
หมอที่ทำหน้าที่ผ่าตัดในห้องผ่าตัดที่ศูนย์แพทย์เฉพาะทาง โรงพยาบาลเกษมราษฏร์ เพื่อวนิดาและลูกในท้องของวนิดาให้อยู่รอดปลอดภัยทั้งแม่และลูกหลังจากที่วนิดาประสบอุบัติเหตุรถชน
ชัชฤทธิ์ วณิชย์พูลผล รับบทเป็น หุ้นส่วนบริษัทเจริญปรีชาพาณิชย์
ธัญชนก ตวงมุกดา รับบทเป็น กรรมการบริษัทเจริญปรีชาพาณิชย์
ด.ญ.แคทเธอรีน จันทรวิสูตร รับบทเป็น วนิดา (วัยเด็ก)
== การตอบรับ ==
=== เรตติ้ง ===
==รางวัลและการเข้าชิง==
==ดูเพิ่ม==
Fated To Love You
==อ้างอิง==
==แหล่งข้อมูลอื่น==
เรื่องย่อละครเธอคือพรหมลิขิต : Dara.TrueID 
เรื่องย่อ "เธอคือพรหมลิขิต" : Manager.co.th 
เรื่องย่อละคร เธอคือพรหมลิขิต : kapook.com
เรื่องย่อละคร เธอคือพรหมลิขิต : gossipstar.mthai.com
เรื่องย่อละคร เธอพรหมลิขิต : sanook.com
รายการโทรทัศน์ที่เริ่มออกอากาศตั้งแต่ พ.ศ. 2560
ละครโทรทัศน์ไทยที่ออกอากาศตั้งแต่ พ.ศ. 2560
รายการโทรทัศน์ช่องวัน